Tiener in hof ná sy glo baba verwurgArgieffoto ŉ Tiener van Mpumalanga wat daarvan verdink word dat sy haar 18 maande oue dogtertjie verwurg het, het Donderdag in die Tonga-landdroshof verskyn op ŉ aanklag van moord. Die ma, Nomcebo Mahlalela (18) van Tsambokhulu Trust naby Komatipoort, is nie gevra om te pleit nie. Mahlalela, ŉ graad 11-leerling aan Hoërskool Lebombo, is op 16 Mei in hegtenis geneem nadat gemeenskapslede agterdogtig geraak het omdat hulle nie meer haar kind gesien het nie. Daar is later vasgestel die baba, Faithful Masinga, is verwurg en haar liggaam is naby die Swaziland-grens gestort. Staatsaanklaer Frederick Mhelembe het aan die hof gesê die rede vir die kind se moord is nog nie bekend nie. “Ek kan nie te veel oor die saak sê nie, want dit word nie ondersoek,” het Mhelembe gesê. Landdros Sibonsisiwe Sibuyi het die saak tot Vrydag uitgestel, wanneer haar borgtogaansoek aangehoor gaan word. – SAPA